Lokaliteti arkeologjik-Fortesa në Vrellë

Lokaliteti arkeologjik-Fortesa në Vrellë është një monument i trashëgimisë kulturore në Vrellë, Burim, Kosovë. Ky monument është i kategorisë "Arkeologjik".

 Historiku 
Mbi fshatin Vrellë ruhen rrënojat e një fortese pa emër dhe e pa hulumtuar, e cila sipas pozitës që zotëron ka mbrojtur luginën, manastirin dhe rrugët. Lart në shkëmbinj të shkëmbit të kuq ruhen gjurmët e kishave shpellore (shpellë eremite). Mikrotopinimi i quajtur Fshati Krye ndodhet nën Kërshin e Kuq, në pjesën mbi fshatin Vrellë në një territor shumë të pjerrët. Aty tani për shkak të erozionit të madh nuk vërehet ndonjë gjurmë arkitektonike. Sidoqoftë, në atë hapësirë ka shumë gurë terreni si dhe fragmente të tjegullave, llaç gelqeror, etj. Lokaliteti i takon periudhës së antikitetit të vonë. Pas vërshimeve të datës 6 qershor 2006 në potesin Lugu i Madh në Vrellë, në mes të dy kodrave në një lëndinë u zbulua rastësisht (nga z. E. Danaj), një pllakë votive e punuar (në mermer të bardhë me patinë të verdhë) me ﬁgura njerëzore në reliev me përmasa 49.5 x 46 cm dhe me trashësi 11-17 cm. Në këtë pllakë të skalitur janë të paraqitura në relief katër figura mitologjike ku në pozitën qendrore është Dionisi-Liberi dhe shoqëruesit e tij. 

 Shih edhe 
 Iliria
 Dardania
 Muzeu i Kosovës
 Arkeologjia e Kosovës
 Trashëgimia romake në Kosovë
 Vendbanimet neolitike në Kosovë
 Vendbanimet e kohës së metaleve në Kosovë
 Vendbanimet e antikitetit të vonë dhe mesjetare në Kosovë

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Burim